text: Зам.-министърът на туризма Бранимир Ботев е уволнен | webcafe.bg
  Зам.-министърът на туризма Бранимир Ботев е уволнен
  06.02.2015, 17:46 (обновена 06.02.2015, 18:04)
  Снимка: © МИЕТ
  Бранимир Ботев вече не е заместник-министър
  Нов конкурс за туристическото лого на България
  Министърът на туризма не иска Бранимир Ботев
  Държавата ще си иска парите за логото
  Премиерът Бойко Борисов е освободил заместник-министъра на туризма Бранимир Ботев. Постът му ще бъде зает от Ирена Георгиева, съобщиха от правителствената пресслужба.
  Ирена Георгиева е завършила Софийския университет "Св. Климент Охридски". Има близо 25-годишен управленски опит в сферата на туризма, участвайки в ръководството на няколко туристически агенции. Била е председател на Асоциацията на Българските туроператори и туристически агенти (АБТТА), както и президент на ЕСТАА (The European Travel Agents' and Tour Operators'Associations).
  Още в края на миналата година министърът на туризма Николина Ангелкова поиска Ботев сам да се оттегли, след като обяви, че не желае да работи с него.
  Ботев бе предложен по настояване на Патриотичния фронт, а назначението му предизвика протести в туристическия бранш. Той нашумя с пиенето на морска вода във Варна, за да увери, че плажуването там не е опасно, представи и спорна стратегия за развитие на туристическия бранш до 2030 година с обособяване на 9 региона.
  Туристическите организации подписаха декларация срещу Ботев през ноември миналата година, защото според тях неговото управление е върнало бранша много назад, има опасност от загуба на европейски средства и неефективно законодателство.
  Oще: ангелкова бойко борисов бранимир ботев българските туроператори и туристически агенти министерство на туризма министър-председател николина ангелкова патриотичен фронт премиер туризъм туристически агенти туроператори